ברכת הגומל כקרבן תודה/יהושע גרינשטיין

מקור

|  |  |
| --- | --- |
| **קרבן תודה** | **ברכת הגומל** |
| **ספר ויקרא  ז/י"ב-ט"ו-** ִם עַל **תּוֹדָה** יַקְרִיבֶנּוּ, וְהִקְרִיב עַל זֶבַח הַתּוֹדָה חַלּוֹת מַצּוֹת בְּלוּלֹת בַּשֶּׁמֶן וּרְקִיקֵי מַצּוֹת מְשֻׁחִים בַּשָּׁמֶן וְסֹלֶת מֻרְבֶּכֶת חַלֹּת בְּלוּלֹת בַּשָּׁמֶן. עַל חַלֹּת לֶחֶם חָמֵץ יַקְרִיב קָרְבָּנוֹ, עַל זֶבַח תּוֹדַת שְׁלָמָיו. וְהִקְרִיב מִמֶּנּוּ אֶחָד מִכָּל קָרְבָּן תְּרוּמָה לַה', לַכֹּהֵן הַזֹּרֵק אֶת דַּם הַשְּׁלָמִים לוֹ יִהְיֶה. וּבְשַׂר זֶבַח תּוֹדַת שְׁלָמָיו בְּיוֹם קָרְבָּנוֹ יֵאָכֵל, לֹא יַנִּיחַ מִמֶּנּוּ עַד בֹּקֶר  **שם כ"ב/כ"ט-ל-**וְכִי תִזְבְּחוּ זֶבַח תּוֹדָה לַה', לִרְצֹנְכֶם תִּזְבָּחוּ. בַּיּוֹם הַהוּא יֵאָכֵל, לֹא תוֹתִירוּ מִמֶּנּוּ עַד בֹּקֶר, אֲנִי ה' | **מסכת ברכות דף נ"ד עמוד ב'**- אמר רב יהודה אמר רב; ארבעה צריכין להודות – 1) יורדי הים, 2) הולכי מדברות, 3) ומי שהיה חולה ונתרפא, 4)ומי שהיה חבוש בבית האסורים, ויצא  **שולחן ערוך** [או"ח רי"ט/א –ב]; ארבעה צריכים להודות; 1) יורדי הים כשעלו ממנה, ב) והולכי מדברות כשיגיעו לישוב, 3) ומי שהיה חולה ונתרפא, 4) ומי שהיה חבוש בבית האסורים ויצא. מה מברך? "...הגומל לחייבים טובות שגמלני כל טוב", והשומעים אומרים: "מי שגמלך כל טוב הוא יגמלך כל טוב סלה". |
| **רש"י** [ויקרא ז/י"ב ד"ה "אם על תודה יקריבנו"] - אם על דבר הודאה על נס שנעשה לו, כגון 1) יורדי הים 2) והולכי מדברות 3) וחבושי בית האסורים 4) וחולה שנתרפא שהם צריכין להודות שכתוב בהן "**יודו** לה' חסדו ונפלאותיו לבני אדם ויזבחו זבחי **תודה**". אם על אחת מאלה נדר שלמים הללו, שלמי תודה הן.... | |

נפק"מ # 1- הנוסע מעיר לעיר

**הרא"ש** [ברכות ט/ג]- ונהגו באשכנז ובצרפת שאין מברכין ברכת הגומל כשהולכים מעיר לעיר, דסבירא להו שלא הצריכו להודות אלא הולכי מדבריות דשכיחי ביה חיות ולסטים. והא דאמרינן בירושלמי "כל הדרכים בחזקת סכנה" לא אמרו אלא לענין תפלת הדרך בלבד, שבכל הדרכים צריך אדם לבקש על נפשו. **אבל ברכת הגומל במקום תודה נתקנה**

נפק"מ #2- מתי "פג תוקף"

|  |  |
| --- | --- |
| **שולחן ערוך** [או"ח רי"ט/ו]-אם איחר, יש לו תשלומין לברך כל זמן שירצה; **ונכון שלא לאחר שלשה ימים**. | **הטור** [או"ח רי"ט/ו]: ואם איחר מלברך, יש לו תשלום לברך כ"ז שירצה |
| **טעם הב"י** [שם ו']- **בארחות חיים** כתוב בשם **הרמב"ן** דעד שלשה ימים מברכין. ואני מצאתי כתוב, דטעמא מדאמרינן בעירובין (ס"ה.) "הבא מן הדרך לא יתפלל עד שלשה ימים", נראה **דעד שלשה ימים קרוי בא מן הדרך** | **טעם הצדה לדרך** [מאמר א/כלל א/פ"ב מאת רבי מנחם בן אהרן בן זרח, מאה ה14 ספרד]- "וראוי לו לאדם לאומרה תוך שלושה ימים. ואם לא אמרה, יאמר אותה **אפילו אחר כמה ימים**, לפי **שברכה זו ניתקנה כנגד תודה, ותודה יכול להביאה כל זמן שירצה** |

נפק"מ # 3- אמירת ברכת הגומל בלילה

|  |  |  |
| --- | --- | --- |
| **שו"ת חתם סופר** [או"ח א/נ"א]- ...מורינו **הרב חכם שבתי אלחנן,** רישי' דעמי' מדברנא דאומתי' בק"ק **טריעסט**....שפאר רום מעלתו עלה מן הים לשלום, ולעיתותי ערב יקירי קהלתו מכבדי התורה נאספו אל עמק הברכה והוליכוהו למקום קודש בהכ"נ בשירים ותופים... והוא הרב נ"י היה מתכוון נגד המברכים **לברך ברכת הגומל** כדין עולה מן הים.... ופאר"מ החזיק בעד עצמו עם סיועת הרב המאה"ג מו"ה מאיר ליבש מלבון1 נ"י שיפה עשה שמותר לברך בלילה ברכת הגומל, | **שו"ת חתם סופר** [שם]- ...אומר אני מה שבירך ברכת הודאה בלילה ההיא להוראת שעה יפה עשה כאשר אבאר...אחר ג' אלו סיים "ויזבחו זבחי תודה", דראוי לנדור עליהם זבח תודה, שוב מתחיל מהולכי מדבריות, ומסיים "וירוממוהו בקהל עם ובמושב זקנים יהללוהו". משמע מזה, דיורדי הים שהוא עצמו הכניס עצמו אל הסכנה וגם נמסר לדין שמים כי רבים רחמיו ולא בידי בעלי חיים, **ע"כ אינו חייב קרבן אלא לרומם בקהל עם** ... ויורדי הים סגי להו בהודאה בציבור ...ומ"ש הרא"ש "במקום תודה"= אין הכוונה שיהיה זה כאילו הקריב קרבן באופן שנאמר שצריך דוקא ביום כמו קרבן ביום. לא עלה זה על דעת! אלא, במקום שהיו מקריבים ולא היו צריכים לקהל עם ע"כ עכ"פ נעשה מאי דאפשר לרוממו באפי עשרה. | **שו"ת חתם סופר** [שם]- ... ועל זה נתעורר שכנגדו החלוק עליו ה"ה חכם מופלא **יצחק גויטאן נ"י,** ואמר **שאין לברך ברכת גומל בלילה** **כי נתקן במקום זבח תודה.** ...ותודה אינו אלא ביום! ... |

נפק"מ # 4- האם אומרים "ברכת הגומל" בשבת ויו"ט

**לבוש[[1]](#footnote-1)** [או"ח נ"א/ז]- ..."מזמור לתודה"....ובמדינות אלו אין נוהגים לאומרו בשבת ויו"ט שאין תודה קרבה בהן מפני שהוא קרבן יחיד, וכן בפסח אין אומרים אותו אפילו בחול המועד דפסח...

**הוספת האליה רבה[[2]](#footnote-2)** [על הלבוש נ"א/י"ב]-לקמן במנהגים סי' י"ח כתב [**הלבוש**] דיש אומרים שיש לומר אותו ולהתחיל "הריעו", ואין נוהגין כן.

**שו"ת מהר"ם שיק[[3]](#footnote-3)** [או"ח פ"ח]-...דאי נימא כדעת החכם הספרדי הנ"ל דאין לברך בלילה, אם כן, **גם בשבת ויום טוב גם כן אין לברך**, ד**הרי גם בשבת ויום טוב אין מביאין תודה**. ואף דבאמירה לית ביה חילול שבת, מכל מקום, הרי קיימא לן באורח חיים סימן ק"ז [סעיף א'] **דאין מתפללין תפילת נדבה בשבת**...כיון שאין מקריבין קרבן נדבה= אין מתפללין תפילת נדבה בשבת. והכי נמי, אי נימא כדעת החכם הנ"ל דברכת הגומל הוא במקום קרבן ואין מברכין בלילה, אם כן גם בשבת ויום טוב אין לברך. ומנהג העולם הוא לברך בשבת ויום טוב...ובגוף הדבר היה נראה לי ליישב...בביצה דף כ' ע"ב מבואר דאם עבר ושחט נדרים ונדבות ביום טוב, זורק את הדם לכל מר כדאית ליה. ובשבת כהאי גונא, לתירוץ הראשון שם וכן לתירוץ השני, לכתחילה הוא דלא יזרוק אבל בדיעבד הורצה, וכן כתב הרמב"ם בפרק ב' מהלכות שגגות הלכה י"ד..., וכיון דכתיב [הושע י"ד ט'] 'ונשלמה פרים שפתינו' דתפילה הוי במקום הקרבן [ברכות כ"ו ע"ב], וכיון דלכתחילה אפילו לזרוק הדם אסור, לזאת אסרו גם התפילה...וכל זה שייך בתפילת נדבה שעושה כן לכתחילה. אבל ברכת הגומל, כיון דעד השתא לא בירך, וכן לענין בעל של היולדת בסימן רפ"ב הנ"ל דהוא מחוייב, וכל שהויי מצוה לא משהינן והוי כדיעבד, ושפיר דמי לברך או לעלות לתורה אף בשבת ויום טוב.

1. ר' מרדכי יפה נולד ב1530-1612, תלמיד מובהק של הרמ"א, שימש כרב בפראג, לובלין, הורדנא ופוזנא. לאחר הדפסת השו"ע חשב לנכון לכתוב חיבור שיהיה ממצע בין הבית - יוסף הארוך מדי והשו"ע הקצר מדי. בדור שאחריו כתבו עליהם פירושים והערות [↑](#footnote-ref-1)
2. ר' אליהו ב"ר בנימין וולף שפירא, 1660-1712, תלמיד-חבר של המג"א. אליהו זוטא נדפס על הדף ב"לבוש" אך אליהו רבה בשו"ע שיצר בלבול. [↑](#footnote-ref-2)
3. ר' משה שיק, 1807 – 1879 הונגריה, תלמיד של החת"ס. [↑](#footnote-ref-3)